Letné olympijské hry 2020

Letné olympijské hry 2020 (), oficiálne Hry XXXII. olympiády () boli letné olympijské hry, ktoré sa konali od 23. júla do 8. augusta 2021 v hlavnom meste Japonska Tokiu. Pôvodne sa mali konať od 24. júla do 9. augusta 2020, lenže kvôli pandémii ochorenia COVID-19 boli v marci 2020 odložené. Aj napriek preloženiu termínu na rok 2021 si podujatie zachovalo názov Tokio 2020. Tieto hry boli prvé v histórii Olympijských hier, ktoré boli odložené a nie zrušené. V marci 2021 organizačný výbor rozhodol, že sa budú konať bez zahraničných divákov. Neskôr bolo rozhodnuté, že sa budú konať úplne bez divákov.

Tokio bolo vybrané ako hostiteľské mesto na 125. kongrese Medzinárodného olympijského výboru 7. septembra 2013 v Buenos Aires. Tokio je hostiteľom letných olympijských hier druhýkrát v histórii, prvý raz to bolo v roku 1964, čo z neho robí prvé mesto v Ázii, kde sa letné hry konali dvakrát. Sú to už celkovo štvrté Olympijské hry na území Japonska, keďže Sapporo bolo v roku 1972 a Nagano v roku 1998 dejiskami zimných olympijských hier.

V Tokiu mali premiéru v olympijskom programe štyri nové športykarate, športové lezenie, surfovanie a skejtbording. Do programu sa vrátil bejzbal a softbal prvýkrát od roku 2008.

 Výber hostiteľa 
Kandidatúru na organizovanie letných olympijských hier oficiálne oznámilo 5 miest: 
  Baku, Azerbajdžan
  Tokio, Japonsko
  Dauha, Katar
  Madrid, Španielsko
  Istanbul, Turecko

Týchto uchádzačov hodnotila komisia Medzinárodného olympijského výboru na základe pätnástich kritérií:
 vízia a odkaz  koncept hieraumiestnenie športovísk  olympijská dedina  IBC / MPC  športový zážitok  životné prostredieameteorologické podmienky  ubytovanie  doprava  zdravotná starostlivosťadopingová kontrola  bezpečnosťaochrana  telekomunikácie  energetika  právne aspekty,colné aimigračné predpisy  štátna averejná podpora  financieamarketing 

 Kandidátske mestá a hlasovanie 
23. mája 2012 boli v kanadskom Quebecu vybrané 3 mestá, ktoré v hodnotení MOV dopadli najlepšie a z ktorých sa mal vybrať víťaz. Tieto tri mestá mali právo označovať sa ako tzv. kandidátske mesto:
  Istanbul, Turecko
  Madrid, Španielsko
  Tokio, Japonsko

 Pravidlá hlasovania 
Hlasovanie o výbere miesta konania hier XXXII. olympiády sa uskutočnilo na 125. zasadnutí Medzinárodného olympijského výboru 7. septembra 2013. Od roku 2001 prebieha hlasovanie členov MOV elektronicky. Na víťazstvo je potrebné získať nadpolovičnú väčšinu hlasov (pričom sa neberú do úvahy neplatné hlasy, hlasy tých, ktorí sa zdržali hlasovania, alebo tých, ktorí nemohli hlasovať). Hlasovania sa nemôžu zúčastniť členovia z krajín, ktorých mestá kandidujú. Ak v prvom kole nezískal žiadny kandidát nadpolovičnú väčšinu hlasov, koná sa ďalšie kolo hlasovania, z ktorého vypadne mesto s najmenším počtom hlasov z predchádzajúceho kola. V prípade, že v hlasovaní zostanú iba dve kandidátske mestá, víťazom sa stane mesto, ktoré získa viac hlasov.

7. septembra 2013 sa hlasovania v prvom kole zúčastnilo 97 členov MOV.

 Hlasovanie 
 Voľby Letných olympijských hier 2020 Mesto Štát1. kolorozstrel2. koloTokio42—60Istanbul264936Madrid Španielsko2645—

 Otvárací ceremoniál 
náhľad|Olympijská pochodeň použitá počas hier v Tokyu.
Otvárací ceremoniál sa uskutočnil na Japonskom národnom štadióne. Hry slávnostne otvoril cisár Naruhito. Príhovor mali Seiko Hašimoto, riaditeľka organizačného výboru a Thomas Bach, prezident Medzinárodného olympijského výboru. Oheň zapálila tenistka Naomi Osaka. Hlavnou piesňou bola Imagine od Johna Lennona. Ceremoniálu bez divákov sa zúčastnilo 23 slovenských športovcov.

 Súťaže 
 Športové odvetvia 
Na hrách XXXII. olympiády prebehnú súťaže v 38 športových odvetviach. Novými športami v programe olympijských hier sa stali karate, skejtbording, surfovanie a športové lezenie.

 Kalendár súťaží 

 Poradie národov 

+ Tabuľka medailí Letných olympijských hier 2020PoradieKrajina ZlatoStriebroBronzSpolu 1   Spojené štáty 39  41  33  113 2   Čína  38  32  18  88 3   Japonsko 27  14  17  58 4   Spojené kráľovstvo 22  21  22  65 5  26px ROV  20  28  23  71 6   Austrália  17  7  22  46 7   Holandsko 10  12  14  36 8   Francúzsko  10  12  11  33 9   Nemecko  10  11  16  37 10   Taliansko  10  10  20  40 50   Slovensko 1  2  1  4

 Referencie 


2020
Kategória:Športové podujatia v Tokiu
Kategória:2021 v Japonsku